கடந்த-2015 பெப்ரவரி- 11 ஆம் திகதி அம்பாறை மாவட்டத்தின் பாணம பிரதேசத்திலுள்ள காணிகளை விடுவித்து மக்களுக்கு அவற்றை மீண்டும் பெற்றுக்கொடுப்பதற்காக எடுக்கப்பட்ட வரலாற்று ரீதியான அமைச்சரவைத் தீர்மானத்தினை உடனடியாகச் செயற்படுத்துமாறு  வலியுறுத்திக் கையெழுத்துப் போராட்டமொன்று இன்று வியாழக்கிழமை (29) முற்பகல்-10.30 மணி முதல் யாழ் மத்திய பேருந்து நிலையத்திற்கு முன்பாக இடம்பெற்றது. யாழ். மாவட்டத் தேசிய மீனவ ஒத்துழைப்பு இயக்கத்தின் ஏற்பாட்டில் பொதுமக்களிடமிருந்து கையெழுத்துப்பெ றும் இந்தப் போராட்டம் முன்னெடுக்கப்பட்டது.